OpenLLM-France/wikimedia huggingface dataset:
# Osona

Osona Kataluniako ipar-ekialdean dagoen barnealdeko eskualdea da, Bartzelonako probintzia (48 udalerri) eta Gironakoaren (3) artean kokatutakoa.
138.630 biztanle zituen 2005ean, 154.588 aldiz 2012an. Vic udalerri nagusi eta hiriburu du (48.287 biztanle 2018an). 1.245,2 km²-ko azalera dauka.

## Geografia
### Kokapena

Iparraldean Ripollès, Garrotxa eta Berguedà, mendebaldean Moianès eta Bages, ekialdean Selva eta hegoaldean Vallès Oriental eskualdeak mugakide ditu.
Bisaura, Lluçanès, Plana de Vic, Cabrerès, Voltreganès eta Guilleries-Montseny azpieskualdeak dira.

### Inguru naturala

Iparraldean, Pirinioaurrean Milanys, Bellmunt eta Curull-eko medilerroak daude, ipar-ekialdean Cabrerès-eko goi-ordokiarekin (Serralada Transversal) lotzen direnak. Ekialdean, Ter ibarrak banatzen du goi-lautada hau Les Guillerieséko mendigunetik, Montsenyekin lotutakoa. Matagalls (1.698 m) da azken mendigune honen tontor nagusia. Pla de la Calma (Montseny) eta Bertí aldea hegoaldean kokatuta daude. Mendebaldean, azkenik, Moianès eta Lluçanès-eko goi-ordokiak daude.

## Udalerri nagusiak

Hauek dira Osonako udalerririk populatuenak, beti ere 2.000 biztanletik gorakoak:
* Vic: 42.498 biztanle 2015ean.
* Manlleu: 20.228.
* Torelló: 13.881.
* Tona: 8.021.
* Centelles: 7.372.
* Taradell: 6.262.
* Roda de Ter: 6.122.
* Balenyà: 3.711.
* Seva: 3.434.
* Sant Hipòlit de Voltregà: 3.429.
* Les Masies de Voltregà: 3.165.
* Sant Julià de Vilatorta: 3.104.
* Prats de Lluçanès: 2.580.
* Gurb: 2.545.
* Sant Pere de Torelló: 2.433.
* Calldetenes: 2.427.
* Folgueroles: 2.285.
* Santa Eugenia de Berga: 2.204.
* L'Esquirol: 2.150.
* Sant Quirze de Besora: 2.132.
* Sant Vicenç de Torelló: 2.001.

## Ondarea

* Viceko katedrala
* Santuari de la Mare de Déu de l'Ajuda (Balenyà).
* Santuari de la Mare de Déu de la Gleva (Les Masies de Voltregà).
* Montesquiuko gaztelua.
* Castell de Quer (Prats de Lluçanès).
* Sant Vicenç de Torellóko eliza.
* Torellóko Mendi Zinemaldia

## Pertsonaia ezagunak

* Andreu Febrer (1375?-1437?), olerkaria.
* Jaume Balmes (1810-1848), filosofoa.
* Ildefons Cerdà i Sunyer (1815-1876), ingeniari, politiko eta hirigilea.
* Jacint Verdaguer (1845-1902), olerkaria.
* Jaume Font (1894-1963), apezpikua.
* Àngel Colom (1951-), politikari subiranista.
* Quimi Portet (1957-), musikaria.
* Josep Anglada (1959-), politikari ultraeskuindarra.
* Melchor Mauri (1966-), txirrindularia.
* Francesc Homs (1969-), politikari nazionalista.
* Àlex Crivillé (1970-), motoziklista.
* Laura Camps (1976-), saskibaloi jokalaria.
* Carles Mundó (1976-), politikari subiranista.
* Marta Rovira (1977-), politikari subiranista erbesteratua.
* Raül López (1983-), saskibaloi jokalaria.
* Joana Serrat (1983-), kantautorea.
* Marta Pascal (1983-), politikari subiranista.
* Isaac Peraire (1985-), politikari subiranista.
* Irene Solà (1990-), idazlea.

## Ikus, gainera

* Kataluniako eskualdeak

## Kanpo estekak

* (Katalanez) Osonako eskualde kontseiluaren webgunea
* Datuak: Q12793
* Multimedia: Osona / Q12793
# Paula Rego

Maria Paula Figueiroa Rego (Lisboa, 1935eko urtarrilaren 26a - Londres, 2022ko ekainaren 8a) luso-britainiar margolari eta artista bisuala izan zen.
Lisboako eskola ingeles batean ikasi zuen eta ondoren, Arte Ederretako Slade Eskolan. 1962tik aurrera The London Groupeko kide izan zen David Hockney eta Frank Auerbachekin batera. Bere ibilbidearen zati handi bat emakumeen eskubideetan eta abortatzeko eskubidean oinarritu zen.
Hasieran collage-ak egin zituen, eta ondoren, modu emankorrean, margolanak eta grabatuak. Surrealismoaren eragina jaso zuen margotuko moduan, margolaritza automatikoa erabiliz. 1960ko hamarkadan estilo erdi-abstraktua hartu zuen. 1990eko hamarkadatik aurrera, egoera konprometituetan emakume indartsuak marrazten hasi zen. Bere lanak feminismoa islatzen du askotan, Portugalgo folklorearen gaiekin bernizatuta.

## Kanpo estekak

* Datuak: Q235318
* Multimedia: Paula Rego / Q235318
# Paula del Río

Paula del Río Segura (Bartzelona, 2000ko otsailaren 28a) Kataluniako zinema eta telebistako aktorea da.

## Filmografia
### Zinema

* El desconocido (2015)
* La sombra de la ley (2018)
* Cuerdas (2018)

### Telebista

* Centro médico (2017)
* Servir y Proteger (2018)
* Hospital Valle Norte (2019)
* Bany Compartit (2019)
* El internado: Las Cumbres (2021-orain)

## Kanpo estekak

* Paula del Rio Internet Movie Databasen
* Paula del Rio Instagramen
* Datuak: Q57468469
* Multimedia: Paula del Rio / Q57468469
# Paula Ramírez

Paula Ramírez Ibáñez (1996ko apirilaren 23a) igerilari artistiko espainiarra da. Nazioarteko hainbat domin lortu ditu bai Europako Txapelketatan eta baita Munduko Txapelketatan ere. 2024ko Udako Olinpiar Jokoetan brontzezko domina lortu zuen taldekako ekitaldian.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2024 | Paris | 03 ! | Taldeka |
| Munduko Txapelketak ||||
| Urtea | Lekua | Domina | Kategoria |
| 2019 | Gwangju | 03 ! | Taldeka |
| 2022 | Budapest | 03 ! | Taldeka |
| 2023 | Fukuoka | 01 ! | Errutina teknikoa taldeka |
| 2024 | Doha | 02 ! | Errutina teknikoa taldeka |
| Europako Txapelketak ||||
| Urtea | Lekua | Domina | Kategoria |
| 2016 | Londres | 03 ! | Errutina librea taldeka |
| 2018 | Glasgow | 03 ! | Errutina libre konbinazioa |
| 2020 | Budapest | 03 ! | Errutina teknikoa taldeka |
# Pauladamsita

Pauladamsita mineral bat da.

## Ezaugarriak

Pauladamsita elementu kimiko mineralaren formula kimikoa hau da: ${\ce {Cu4(SeO3)(SO4)(OH)4*2H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Pauladamsite: Mineral information, data and localities.» www.mindat.org (Noiz kontsultatua: 12-05-2019).
# Paula Vázquez

Paula Vázquez Picallo (Ferrol, Coruñako probintzia, 1974ko azaroaren 26a) espainiar telebista aurkezle, aktore eta modelo bat da.
Ferrolen jaio eta hamairu urterarte bizi arren, Bartzelonara lekualdatu eta bertan modelo lanetan hasi zen.

## Telebista

* Un, dos, tres... responda otra vez (1993-1994), Televisión Española.
* La vuelta a la fama (1994), Televisión Española.
* No te olvides el cepillo de dientes (1994), Antena 3.
* Luar (1995), TVG.
* El rastrillo (1995), Antena 3.
* Sonrisas de España (1996), Antena 3.
* Mira quién viene esta noche (1997), Antena 3.
* La parodia nacional (1997-1998), Antena 3.
* Inocente, inocente (1998), Telecinco.
* Gala Inocente, Inocente (1999-2005), Telecinco eta Antena 3.
* El juego del euromillón (1998-2001), Telecinco.
* Campanadas 1999, Telecinco.
* Fort Boyard (2001), Telecinco.
* Gran Hermano (2002), Telecinco.
* Mira tú por dónde (2002), Antena 3.
* El gran test (2002), Antena 3.
* X ti (2003), Antena 3.
* La isla de los famosos (2003-2005), Antena 3.
* Los más (2005-2006), Antena 3.
* Cantas o qué (2006), Antena 3.
* Gala 50 años de TVE (2006), Televisión Española.
* Misión Eurovisión (2007), Televisión Española.
* Fama, ¡a bailar! (2008-2010; 2018-¿?), Cuatro eta #0
* Pekín Express (2008), Cuatro.
* El número uno (2012-2013), Antena 3.
* Te lo mereces (2012), Antena 3.
* Campanadas 2012, Antena 3.
* El almacén de Top Chef (2013), Antena 3.
* Campanadas 2013-2014, Antena 3.
* Especial 25 aniversario (2015), Antena 3.
* El Puente (2017-2018), #0
* Ultimate Beastmaster (2017-¿?), Netflix.
* Datuak: Q3398485
* Multimedia: Paula Vázquez / Q3398485
# Otto Loewi

Otto Loewi (Frankfurt, 1873ko ekainaren 3a - New York, 1961eko abenduaren 25a) alemaniar farmakologo izan zen. Graz-eko (1909) eta New Yorkeko unibertsitateetan (1938) izan zen irakasle. Nerbio-sistema autonomoetako (sinpatikoa eta parasinpatikoa) eragileen farmakologia aztertu zuen nagusiki. Nerbio eta giharren funtzionamendu arruntean parte hartzen duten bitarteko kimikoak atzeman zituen. 1936an, Fisiologiako eta Medikuntzako Nobel saria eskuratu zuen, Henry Hallett Dale mediku ingelesarekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q77173
* Multimedia: Otto Loewi / Q77173
# Otto Marseus van Schrieck

Otto Marseus van Schrieck (Nijmegen, 1619 – Amsterdam – 1678ko ekainaren 22a). Holandako Urre Aroko margolaria. Flora eta fauna inguruko margolanak egiteagatik ezaguna.

## Lanak

Berak egindako hainbat lan landarei ingurukoak dira. Margolan ilunak izan ohi dira eta landareez gain, sarritan muskerrak, intsektuak eta zuhaitz edo lore adarrak jartzen zituen.
RKDren arabera, jarraitzaileak honako hauek izan zituen: Willem van Aelst, Anthonie van Borssom, Elias van den Broeck, J Falk, Trajano Hughes, Nicolaes Lachtropius, Jacob Marrel, Abraham Mignon, Rachel Ruysch, Christiaen Striep, Isac Vromans, Matthias Withoos, eta Pieter Withoos. Zerrenda honetan aipagarria da hutsegite nabarmen bat, hots, aipatutako azken bien alaba eta arreba, hots, Alida Withoos; izan ere honek Vijverhof-eko Agnes Block-en lorategi bildumako margolanak egiten lagundu baitzion.

## Erreferentziak

* ↑ Otto Marseus van Schrieck in the RKD
# Otto Jägersberg

Otto Jägersberg (Hiltrup, Westfalia, 1942ko maiatzaren 19a) alemaniar idazlea da.
Bere literatura lanetan, haurren liburuak Der grosse Schrecken Elfriede (1969, Elfriede beldurgarria), kontakizunak Der Waldläufer Jürgen (1969, Jürgen, basoko ibiltaria) irratirako gidoiak, nobelak eta poema-liburuak Wein, Liebe, Vaterland (1985, Ardoa, Amodioa, Aberria) aurki daitezke. 1964an argitaratu zuen lehen liburua, Weihrauch und Pumpernickel (Intsentsua eta ogi beltza), eta bertan Westfalian igarotako haurtzaroko oroimen autografikoak kontatzen ditu, nobela pikareskoen antzera. Eguneroko bizitza da Nette Leute (1969, Jende atsegina) nobelaren gaia ere, hiztegi- eta entziklopedia-saltzaile baten egun arrunt bateko gertakizunak kontatzen dituena. Irrati eta telebistako gidoietarako, bere garaiko arazoak erabili izan ditu Jägersbergek beti, esate baterako, Der industrialisierte Romantiker (1876, Erromantiko industrializatua) filmean, ingurumenaren kutsadura salatzen du. 1979an Die Pawlaks (Pawlaktarrak) telesaila idatzi zuen, Wolfgang Studek zuzendu zuena; XIX. mendearen bigarren erdian Ruhrreko ibarrera lanera joandako langile masurren bizimodua kontatu zuen bertan. Beste literatura lan aipagarri batzuk: Der letzte Biss (1979, Azken ahamena) eta Der Herr der Regeln (1988, Arauen jabea).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2039424
# Otto Lilienthal

Otto Lilienthal (Anklam, 1848ko maiatzaren 23a - Berlin, 1896ko abuztuaren 10a) alemaniar ingeniaria izan zen, hegazkintza aitzindaria. Hegaztien hegaldietan oinarrituta saiatu zen lehen planeatzeko hegazkinak egiten. 2.000 saiotik gora egin ondoren, aire-istripu batean hil zen. Der Vogelflug als Grundlage der Fliegekunst (1889, Hegaztiaren hegalaldia hegazkigintzaren oinarri) obra idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q57162
* Multimedia: Otto Lilienthal / Q57162
# Otto Klemperer

Otto Klemperer Breslau, Prusiako Erresuma, 1885eko maiatzaren 14a - Zürich, 1973ko uztailaren 6a) judu jatorriko alemaniar orkestra-zuzendari eta musikagilea izan zen.
Frankfurt eta Berlingo kontserbatorioetan musika ikasi zuen. Gustav Mahlerren lagun egin zen, Pragako Orkestrako zuzendari posturako gomendatu zuena 1907an. Hanburgo, Barmen, Estrasburgo, Kolonia, Wiesbaden eta Berlingo orkestrak ere zuzendu zituen.
1935ean Estatu Batuetara joan zen eta Los Angeleseko Filarmonikako zuzendari izendatu zuten. Han zuzendu zuen batez ere errepertorio alemaniarra. Hainbat depresio izan zituen Estatu Batuetan egon zen bitartean. 1940an estatubatuar herritartasuna jaso zuen.
1950eko hamarkadan bere ideologia ezkertiarrak arazoak sortu zizkion FBIrekin eta Europara joan zen. 1954an, Alemaniako pasaportea jaso zuen. 1970eko hamarkadan Israelen zuzendu zuen eta Israelgo ohorezko hiritartasuna jaso zuen.
* Datuak: Q155136
* Multimedia: Otto Klemperer / Q155136
# Otto Liebe

Carl Julius Otto Liebe (Kopenhage, 1860ko maiatzaren 24a – ibidem, 1929ko martxoaren 21a) daniar legegizon eta politikaria izan zen. Danimarkako lehen ministroa izan zen 1920ko martxoaren 30etik apirilaren 5era.
Zuzenbidea ikasi zuen Kopenhageko Unibertsitatean eta legelaria izan zen Auzitegi Gorenean. Kristian X.a erregeak 1920ko martxoan izendatu zuen lehen ministro, Carl Theodor Zahle kargutik kendu ondoren, Schleswigen Danimarkari lagatako lur kopuruarekin pozik ez zegoelako. Erregearen erabakiak 1920ko Pazko krisia eragin zuen. Bost egunez karguan egon ondoren, Michael Pedersen Friisek ordezkatu zuen Liebe. Geroago, 1920an, aldaketak izan ziren Danimarkako konstituzioan.
* Datuak: Q1744787
* Multimedia: Otto Liebe / Q1744787
# Otto Mann

Otto Mann Simpsondarrak telesailaren pertsonai bat da.

## Deskribapena

Springfieldko Lehen Hezkuntzako Eskolako autobusaren gidaria da. Heavy Metal muskiaren mireslea da.
# Otto Hesselbom

Johan Otto Hesselbom (1848ko uztailaren 13a - 1913ko ekainaren 20a) suediar paisaia margolaria izan zen.

## Biografia

Hesselbom Suediako Dalsland-eko Ånimskogs parrokian jaio zen. Aita baserritarra zen, bertako herrian hainbat kargu zituen, baina 1854an hil zen, Ottok sei urte besterik ez zituela. Bere ama baserria mantentzen saiatu zen hainbat urtez, baina azkenean ez zuen lortu. Hesselbomek ausazko gihar espasmoak ematen zizkion gaixotasuna zuen eta fisikoki ez zen baserriko lanetarako egokia. 1868an, Stockholmera joan zen Tekniska Skolan-era joan eta ofizio bat ikastera. Arterako talentua zuela deskubritu zuen, baina zailtasun ekonomikoek ikasketak amaitzea eragotzi zioten. Suediako Misio Ebanjelikoan posizio bat aurkitu eta haien aterpean egon ahal izan zuen. Bi urteko ikasketak egin zituen haien misio-eskolan.
1876an, artzain izan zen Norrbotten-eko Luleå-n. Lan karga eta klima gehiegizkoak zirela frogatu zen, beraz, desadostasun doktrinal batzuk erabili zituen alde egiteko aitzakia gisa. Osasuna hobetu ondoren, Suediako Misio Itunaren elizako ordezkari gisa itzuli zen. 1877an, Johanna Englund-ekin ezkondu zen (1850-1890). 1882an, Suediako Baptisten Batasunean sartu zen eta Stockholmera joan zen bizitzera bere familiarekin, non bere gaitasun artistikoetan zentratzera itzuli zen.
Tekniska Skolan-en gomendio bati esker, Nationalmuseumen margolanak kopiatzeko baimena eman zioten. Horri esker, Per Daniel Holm (1835-1903) museoko zuzendaria ezagutu zuen, Suediako Arte Ederren Errege Akademian ere irakasle izan zena. Hesselbomek bertan izena emateko antolatu zuen; berrogei urterekin hasi zen bere arte-karrera serio.
1895ean Akademia utzi zuen eta, hurrengo urtean, bere lanetako bat Berlinen erakutsi zuten. Bere lehen erakusketa handia Stockholmeko Arte eta Industria Erakusketa Orokorrean izan zen 1897an. Ondoren, Venezian (1901), Budapesten, Parisen (1906) eta Vienan egin ziren erakusketak. 1906rako, Värmland-eko Säfflen bere etxea ordaindu ahal izan zuen. 1913an hil zen Värmlandeko parrokian. 1913an, alargunak bere obra asko Suediako galeriei eman zizkien. Batzuk Veneziako eta Vienako galeriek erosi zituzten. 1920an, Ånimskog-eko hilerriko bere hilobia medailoi eta busto batekin apaindu zuten, Oscar Vitalis Gustafson (1888-1952) eskultoreak egindakoa.

## Erreferentziak

* ↑ Otto Hesselbom. RKD – Netherlands Institute for Art History.
* ↑ «Otto Hesselbom» Daxer & Marschall Kunsthandel.
* 1 2 Gertrud Serner. J Otto Hesselbom. Svenskt biografiskt lexikon.
* ↑ Otto Hesselbom. haverud upperud 27 September 2013.
* ↑ Jonas Gavel. P Daniel Holm. Svenskt biografiskt lexikon.
* ↑ Oscar Vitalis Gustafson. Lexikonett amanda.

## Beste iturri batzuk

* Lidman, Peter; Löfgren, Tommy (1999) Ars longa, vita brevis : Konsten är lång, livet är kort : Otto Hesselbom 1848-1913 (Dalslands museoa)
* Jäder, Karl (1952) Otto Hesselbom : ett konstnärsöde (Stockholm: Nord)

## Kanpo estekak

* Hesselbom pinturak ArtNet
* Hesselbom pinturak Nationalmuseum
* Datuak: Q5803942
* Multimedia: Otto Hesselbom / Q5803942
# Otto Kippes

Otto Kippes (Bamberg, 1905eko uztailaren 23a - Würzburg, 1994ko otsailaren 2a) alemaniar apaiz katoliko eta astronomo zaletu bat zen. Bereziki asteroideen orbitei buruz egin zituen kalkuluagatik errekonozitua da, honen ondorioz 1991n Ozeano Bareko Astronomia Elkartearen Zaletuen Lorpenen Saria jaso zuelarik. Asteroide gerrikoko 1780 Kippes asteroidea bere omenez izendatu zen. Kippesek asteroide askorentzako bere lagunak ziren astronomo zaletuen izenak oso modu egokian proposatu zituen.
# Pallagorio

Pallagorio Italiako udalerri bat da. Crotonako probintzian kokatuta dago, Calabria eskualdean. 981 biztanle ditu, 44,48 kilometro koadroko azaleran banatuta.

## Mugakideak

Pallagoriok honako udalerri hauekin egiten du muga:
Casabona Umbriatico Verzino San Nicola dell'Alto Carfizzi Campana

## Kanpo estekak

* Datuak: Q54512
* Multimedia: Pallagorio / Q54512
# Pallanzeno

Pallanzeno Italiako udalerri bat da. Verbano-Cusio-Ossolako probintzian kokatuta dago, Piemonte eskualdean. 1.096 biztanle ditu, 4,37 kilometro koadroko azaleran banatuta.

## Mugakideak

Pallanzenok honako udalerri hauekin egiten du muga:
Beura-Cardezza Calasca-Castiglione Piedimulera Villadossola Borgomezzavalle $^{(en)}$ Vogogna

## Kanpo estekak

* Datuak: Q23669
* Multimedia: Pallanzeno / Q23669
# Pallars Sobirà

Pallars Sobirà Kataluniako ipar-mendebaldean dagoen eskualde mugakidea da, Lleidako probintzian kokatutakoa. Herriburua Sort da.
7.625 biztanle zituen 2009an, 15 udalerritan banaturik eta ia 1.378 km2-tan.

## Udalerriak

* Sort (hiriburua): 2.360 biztanle (2011).
* Esterri d'Aneu: 924.
* Rialp: 664.
* Alt Àneu: 450.
* Vall de Cardós: 404.
* Baix Pallars: 382.
* Llavorsí: 373.
* Soriguera: 368.
* Espot: 350.
* La Guingueta d'Àneu: 347.
* Alins: 305.
* Lladorre: 244.
* Tírvia: 160.
* Farrera: 140.
* Esterri de Cardós: 77.

## Geografia
### Mugakideak

Iparraldean Ariège (Okzitania), hegoaldean Pallars Jussà, ekialdean Andorra eta Alt Urgell eta mendebaldean Val d'Aran, Alta Ribagorça eta berriro Pallars Jussà eskualde mugakide ditu.

### Inguru naturala

Lurraldearen ardatza Noguera Pallaresa ibaia da, Pallars Jussa eskualdea ere zeharkatzen duena.
Bestela, Kataluniako mendirik altuena, Pica d'Estats (3.143 m) hemen kokaturik dago, Ekialdeko Piriniotan.
Halaber, Aigüestortes eta San Maurizioko Parke Naturala inguru honetan daukagu.

## Historia

Pallarsko konderria desegitean, alde bat Aragoiko koroaren menpe (Pallars Jussà) gelditu zen, eta beste honek, Pallars Sobirà, konderria osatu zuen Bartzelonako kondeekin batera 1011tik 1487ra. XV. eta XVI. mendeetan, bestela, markeserri bihurtu zen.
XVIII. mendearen amaieratik 1860 arte populazioa hazten joan zen, gehienezko marka ezarriz urte hartan 20.348 biztanlerekin. 1870etik 1910era ordea Madozen desamortizazio zibilak eragin zuen krisialdi ekonomiko eta demografikoa, beste faktore batzuen artean.
1910 eta 1960 artean, industria hidroelektrikoak modernizazio prozesua ekarri zuen eskualdera, Gerra Zibilak eta gerraosteak neurri handi batean moteldu zuten arren.
Bigarren krisialdia 1960 eta 1980 artean etorri zen, beste jaitsiera demografiko bat ekarriz.

## Ikus, gainera

* Kataluniako eskualdeak

## Kanpo estekak

* (Katalanez) Pallars Sobirà eskualdeko kontseiluaren webgunea
* Datuak: Q12719
* Multimedia: Pallars Sobirà / Q12719
# Pallarsko konderria

Pallarsko konderria (katalanez: Comtat de Pallars, kumˈtad də pəˈʎas ahoskatua; latinez: Comitatus Pallariensis) antzinako Kataluniako konderrietako bat izan zen, Noguera Pallaresa ibaiaren goi eta erdi arroetan, Ribagortza eta Urgelleko konderrien artean, egun Lleidako herrialdean kokatuta.

## Historia

Frankoen inperioari loturiko Okzitaniako Tolosako eta Urgelleko kondeen menpean egon zen VIII. eta IX. mendeetan. Aznar Galindez I.a Aragoiko kondeak Ribagortza galdu zuenean Karlomagnok inguru hauek populatzera bidali zuen. Ribagortzarekin batera bihurtu zen burujabe 884an, Lupo III.a Zentzulo Bigorrako konde euskaldunaren seme Raimundo I.a buru zela.
Raimundo I.a hil ondoren, 922an, bereizi ziren Pallars eta Ribagortza eta, 1011an, bitan banatu zen konderria. Bertakoen hizkuntza euskara izan omen zen VII.-X. mende arte. Antso III.a Nagusiaren garaitik Nafarroako erresumari loturik egon ondoren, 1192an Pallars Jussà Aragoiko koroaren menpean geratu zen eta Pallars Sobirà Bartzelonako kondeen ingurura bildu zen, 1054an.
XV. mende bukaera arte, liskar handiak izan ziren Pallars Sobiràko kondeen eta Aragoiko koroaren artean. 1503an Cardonako etxe handiaren eskuetan utzi zuen Pallars Sobiràko konderria eta bertatik sortu zen Pallarsko markeserria.

## Kondeen zerrenda (IX-XI. mendeak)

* Raimundo I.a Pallars-Ribagortzakoa (870-920)
* Lope I.a Pallarskoa (920-947)
* Isarn I.a Pallarskoa (920-948)
* Raimundo II.a Pallarskoa (948- 995)
* Borrell I.a Pallarskoa (948- 995)
* Ermengol I.a Pallarskoa (995-1010)
* Sunyer I.a Pallarskoa (948-1011)

## Kanpo estekak

* Datuak: Q1541787